Tájékoztató **Baja város és a vonzáskörzetéhez tartozó községek** társállat-tartóinak!

Hivatkozva a COVID-19 vírus miatt előállt humán járványügyi helyzetre, a **BAJAVET Állatorvosi Rendelő** együttműködve az **Összefogás a Bajai Cicákért Egyesülettel**, a **Kutyabaja Alapítvánnyal** és több, a segítségüket felajánló **magánszeméllyel,** az alábbi felajánlást teszi:

* azon időskorú és/vagy egyedülálló társállattartók részére, akiknek most különösen nem javasolt emberi közösségbe menniük,
* a kisállataiknak állategészségügyi problémája van,
* rokonaikkal, barátaikkal, szomszédaikkal nem tudják a kisállataik szállítását megoldani:
* **megszervezzük** és díjmentesen a BAJAVET Állatorvosi Rendelőbe **elszállítjuk** a kisállataikat, majd a vizsgálat/kezelés után őket otthonukba **visszaszállítjuk**. Az állategészségügyi szolgáltatás (vizsgálat, kezelés) továbbra is díjköteles.
* A fenti segítség 2020. 03. 24.-től a veszélyhelyzet visszavonásáig érvényes.
* Indokolt esetben a következő számokon lehet jelezni az állatszállítási igényüket: 06206242357 és 06205552080, naponta 8:00 – 18:00 óra között.

BAJAVET Állatorvosi Rendelő, Összefogás a Bajai Cicákért Egyesület, Kutyabaja Alapítvány